Cijepljenje i anafilaksija: forenzička perspektiva

**Cilj** Napraviti pregled dostupne literature o smrtnim slučajevima nakon cijepljenja, pogotovo kad je u pitanju smrtonosna anafilaksija povezana s cijepljenjem.

**Postupci** Sustavno smo pretražili bazu podatakaMEDLINE do ožujka 2016. kako bi identificirali relevantne članke koji se tiču smrtnih slučajeva izazvanih anafilaksijom nakon cijepljenja.

**Rezultati** Relevantnima smo smatrali šest članaka koji su se bavili smrtnim slučajevima izazvanim anafilaksijom nakon cijepljenja. U samo jednom članku određene su triptaza iz mastocita i ukupna IgE koncentracija. Ni u jednom slučaju nije zabilježen edem grkljana, ali je zabilježena eozinofilna i mastocitna infiltracija u limfoidnim organima. U jednom slučaju imunohistokemijsko ispitivanje anti-triptaznim antitijelima omogućilo je identifikaciju pulmonalnih mastocita i degranuliranih mastocita s izvanstaničnim materijalom pozitivnim na triptazu.

**Zaključak** U svim slučajevima moguće smrtonosne anafilaksije posredovane IgE–om treba provesti biokemijsku analizu u forenzičke svrhe. U svim slučajevima kada se sumnja na smrt povezanu s anafilaksijom rutinski bi trebalo izvaditi uzorak tkiva slezene za imunohistokemijsku analizu i sustavno tragati za eozinofilnom i mastocitnom infiltracijom slezene, miokarda i stijenke koronarne arterije. Hipoteza o smrtonosnoj anafilaksiji nakon cijepljenja trebala bi se postavljati isključivo kada podaci o okolnostima, medicinski spisi, laboratorijski podaci te nalazi autopsije i histološki nalazi daju konzistentnu sliku. Nužno je posmrtnom analizom opravdano isključiti alternativne uzroke smrti kako bi utvrdili ili isključili kauzalnu povezanost između primjene cjepiva i pretpostavljene vremenski povezane smrti.